इतना मारा कि मुंह खून से लाल-लाल हो गया

मामला 23 सितंबर का है। इस मामले में कोई एफआईआर दर्ज नहीं कराई गई थी जिससे मामला काफी देर से घटना का वीडियो लीक होने के बाद से सामने आया। पिंजौर थाने में एक डीडीआर दर्ज करवाया गया था, जिसमें बताया गया है कि डीआईजी हेमंत और एक आदमी को स्थानीय लोगों से बहस के दौरान एक किसान, जो समझौता करवाने आया था, ने थप्पड़ मारे थे। घटना के बाद डीआईजी हेमंत ने खुद का मेडिकल जांच और एक्स-रे करवाया था, जिसमें बताया गया कि उनके सिर, दांतों और चेहरे पर गंभीर चोटें आई हैं।

हाथ जोड़ कर माफी मांग रहे थे डीआईजी साहब

मामला सामने आने के बाद पिंजोर पुलिस का कहना है कि घटना के समझौता पत्र में उस शख्स का नाम तक नहीं है जिसने डीआईजी की पिटाई की थी। वायरल हुए वीडियो में हेमंत खुद को हरियाणा पुलिस का डीआईजी बताते हुए कह रहे हैं कि भाई गलती हो गई। हाथ जोड़कर माफी तो मांग रहा हूं और क्या करूं।

क्‍या बताया डीआईजी हेमंत ने

हेमंत ने बताया कि जब वे पिंजोर में अपने भाई के घर से लौट रहे थे तो उनके दोस्त राजेश वशिष्ठ उनके साथ थे। मैं गाड़ी चला रहा था तभी एक स्कॉर्पियो ने बुरी तरह ओवरटेक किया। मैंने गाड़ी का पीछा करते हुए पीसीआर को भी कॉल किया। जब मैंने उसके ड्राइवर को तीन चार थप्पड़ मारे तो पास में शराब की दुकान के पास खड़ी भीड़ मुझे मारने दौड़ पड़ी।